נמל התעופה פורטו

נמל התעופה פורטו, בפי המקומיים נמל התעופה פרנסיסקו סא קרניירו (בפורטוגזית: Aeroporto Francisco Sá Carneiro או Aeroporto do Porto) הוא נמל תעופה בין-לאומי בסמוך לעיר פורטו. הנמל מדורג כנמל התעופה השני בפורטוגל לפי מספר הנוסעים העוברים דרכו, אחרי נמל התעופה ליסבון. סימנו הבין-לאומי של נמל התעופה בארגון יאט"א הוא OPO, והוא מסומן LPPR בארגון ICAO. החברה המפעילה את הנמל היא אנא (ANA Aeroportos de Portugal), המפעילה גם את נמל התעופה ליסבון וגם את נמל התעופה פארו (פורטוגל).

 מקור השם 
לנמל התעופה שני שמות. השם הראשון קשור לפורטו, העיר הגדולה הקרובה אותה הנמל משרת. מקור השם "פורטו" עצמו בתקופת הרומאים. במקום בו פורטו העכשווית נמצאת, היה יישוב קטן בשם קאלה (Cale). הרומאים בנו באתר נמל, אותו כינו "פורטו קאלה", שעם השנים קוצר והפך ל"פורטו" (השם שימש גם השארה לשמה של המדינה כולה "פורטוגל"). משמה של העיר גזור גם שמו של יין פורט. בעבר נקרא הנמל "פדראס רובאס" (Pedras Rubras)-"סלעים אדומים", כשמו של היישוב הקרוב ביותר אל הנמל.

שמו השני של הנמל הוא , על-שם מי שהיה ראש ממשלת פורטוגל במשך כ-11 חודשים, מטעם המפלגה הסוציאל-דמוקרטית, ונהרג בתאונת מטוס קל ב-4 בדצמבר 1980, עקב כשל במנוע, אך יש הסבורים שלא היה מדובר בכשל טכני, אלא בחבלה, או בפצצה שנשתלה במטוס.

 גאוגרפיה ואקלים 
 גאוגרפיה 
נמל התעופה פורטו נמצא בצפון פורטוגל. הוא משרת את העיר פורטו, כמו גם את אזורי צפון פורטוגל מאיה, מאטושינוש, ו-וילה דה קונדה (Maia, Matosinhos and Vila de Conde). חוף האוקיינוס האטלנטי נמתח כ-4 ק"מ בלבד מערבית לנמל. היישוב פדראס רובאס (שבעבר הנמל נשא את שמו) קרוב כדי חצי קילומטר לגדר הנמל, וסביבו קיימים עוד מספר יישובים קטנים. העיר לאוורה (Lavra) קרובה כדי כ-6 ק"מ, ומרחק דומה נמצאת פרפיטה (Perfita). מרכז עיר המחוז פורטו, העיר השנייה בגודלה בפורטוגל, נמצא בקרבה של כ-16 ק"מ מהנמל. המרחק לבראגה (Braga) מסתכם בכ-53 ק"מ, ולקוימברה (Coimbra) כ-134 ק"מ. לליסבון בירת פורטוגל מרחק הנסיעה הוא כ-325 ק"מ. גובהו של נמל התעופה מעל פני הים עומד על 68.9 מטר (כ-226 רגל).

 אקלים 
תנאי מזג אוויר מהווים מרכיב חשוב בתכנון ובתפעול של נמלי תעופה. האקלים באזור נמל התעופה פורטו נוח יחסית, למרות ואולי מסיבת היותו בקרבת האוקיינוס האטלנטי. הטמפרטורות אינן קיצוניות, והרוחות מתונות. מהירות הרוח השנתית הממוצעת בנמל ובסביבתו הקרובה היא 11.5 קמ"ש. הרוחות המהירות ביותר נמדדות במהלך חודש דצמבר, 13.1 קמ"ש. החודשים החמים ביותר הם יולי ואוגוסט, במהלכן הטמפרטורה 24 מעלות צלזיוס בממוצע בשעות היום, ובשעות הלילה 15 מעלות. ממוצע הטמפרטורות הנמוך ביותר נמדד בינואר, 14 מעלות בימים ו-7 מעלות בלילות. העננות הממוצעת מעל הנמל היא 50% ומטה במשך 9 חודשים בשנה. בשלושת החודשים נובמבר עד וכולל ינואר, העננות הממוצעת גבוהה מ-50%. ממוצע הגשם הרב שנתי עומד על 891 מ"מ. דצמבר הוא החודש הגשום ביותר, 131 מ"מ, ובחודשי הקיץ הממוצע יורד ל-10 עד 20 מ"מ בלבד. עקב המיקום הגאוגרפי, אין סטטיסטיקה אודות שלגים באזור נמל התעופה. גם רמות הלחות מתונות, ומספר הימים ההבילים בשנה ממוצעת אינו עולה על 7.8 ימים.

 היסטוריה 
לפני הקמת נמל התעופה פורטו, בסיס קטן של חיל האוויר הפורטוגלי בשם אספינו (Espinho Aerodrome) טיפל בכל הטיסות האזרחיות של האזור. נמל התעופה נחנך לאחר תום מלחמת העולם השנייה, בתאריך 3 בדצמבר 1945, ושמו היה אז "פדרו רובאס". הטיסה הראשונה שנחתה בנמל הייתה מליסבון. טיסה בין-לאומית ראשונה מהנמל יצאה בשנת 1956, אך קווי טיסה בין-לאומיים סדירים החלו לטוס רק בשנות ה-70 של המאה ה-20, עם פתיחת קו הטיסות ללונדון וממנה. בשנים שלאחר מכן הנמל התפתח מאוד, נוסף טרמינל למטענים, ומסלול הטיסה הוארך. בשנת 1990 נחנך טרמינל נוסעים חדש, גדול ומודרני, ואז הוסב שמו של הנמל לשמו של ראש ממשלת פורטוגל לשעבר פרנסיסקו סא קרניירו, שנהרג עשור לפני כן. מגדל פיקוח חדש הופעל ב-2006. לקראת אירוח חלקי של תחרות הכדורגל האירופית יורו 2004, חובר נמל התעופה לרכבת התחתית של העיר. ב-2011 הוחל בביצוע תוכנית הרחבה לקליטה של עד 15 מיליוני נוסעים. ב-2017 חצה מספר הנוסעים את קו 10 המיליון, וכבר בשנת 2024 עברו בנמל יותר נוסעים מ-15 המיליון שתוכננו בתוכנית הפיתוח. בשני העשורים הראשונים של המאה ה-21, הפך הנמל לבסיס פעולה של חברת התעופה הפורטוגלית טאפ (Tap), ולחברות טיסות החסך הגדולות ריינאייר (Ryanair) ואיזיג'ט (Easyjet).

 מסלולים, טרמינלים, נוסעים ומטענים 
מסלולים: בנמל קיים מסלול טיסה יחיד, שאורכו 3,480 מטר (11,417 רגל) ורוחבו 45 מטרים (148 רגל). המסלול סלול ומחופה באספלט וכיוונו 17/35.

טרמינלים: טרמינל יחיד משרת את נמל התעופה פורטו. הטרמינל מחולק לפי נוסעים מגיעים ויוצאים. השירות ליוצאים ניתן ב-60 עמדות צ'ק אין, 22 שערים, ו-9 גשרי עלייה למטוס ("שרוולים"). לרשות הנוסעים המגיעים עומדים ארבעה מסועים של כבודה. בנמל פועל טרמינל מטענים ששטחו 9,600 מ"ר, המסוגל לטפל בעד 40,000 טון סחורות בשנה.

נוסעים ומטענים: בשנת 2024 עבר בנמל מספר שיא של 15,930,000 נוסעים. נתון זה מהווה המשך למגמת גידול עקבי, ועולה גם על הנתונים שהיו בשנת 2019, לפני פרוץ מגפת הקורונה. בתשעת החודשים הראשונים של 2024 שונעו דרך הנמל 20,600 טון מטענים. בשנת 2023 טיפל הנמל ב-37,353 טון מטענים.

 שירותים 
בנמל התעופה ניתנים כלל השירותים, המקובלים בנמלי תעופה עכשוויים גדולים.

 חברות תעופה ויעדים 
מנמל התעופה יוצאות עשרות טיסות עם תחנת ביניים, למזרח הרחוק ולכל חלקי יבשת אמריקה. ארבע טיסות ישירות מתקיימות בכל חודש בין נמל התעופה בן-גוריון, לפורטו.

טבלת נמלי התעופה אליהם ומהם מתקיימות לפחות 30 טיסות חודשיות ישירות מפורטו, ומספר הטיסות בכול חודש:
 נמלי תעופה אליהם מתבצעות לפחות שלושים טיסות בחודשמס'שם נמל היעד (סמל IATA) ומדינהמספר טיסות חודשיות1נמל התעופה אורלי (ORY) 3562נמל התעופה מדריד בראחס (MAD) 3003 נמל התעופה ליסבון (LIS) 2524נמל התעופה הבין-לאומי של ז'נבה (GEV) 2365נמל התעופה ברצלונה-אל פראט (BCN) 1856נמל התעופה הבין-לאומי כריסטיאנו רונאלדו (FNC) 1837נמל התעופה לונדון גטוויק (LGW) 1548נמל התעופה סכיפהול (AMS) 1529נמל התעופה ציריך קלוטן (ZRH) 13910נמל התעופה לוקסמבורג-פינדל (LUX) 12711נמל התעופה פונטה דלגדה-יוחנו פאולוס השני (PDL) 9312נמל התעופה פארו (פורטוגל) (FAO) 9313נמל התעופה נאנט אטלנטיק (NTE) 8914נמל התעופה לונדון סטנסטד (STN) 8915נמל התעופה הבין-לאומי סנט-אכזופרי (LYS) 8716נמל התעופה הבין-לאומי של פרנקפורט (FRA) 8417נמל התעופה של בריסל (BRU) 8218נמל התעופה-בוואה טילה (BVA) 8019נמל התעופה בזל-מילוז-פרייבורג (BSL) (MLH) (EAP)  7620נמל התעופה מילאנו-מלפנסה (MXP) 7421נמל התעופה הבין-לאומי ניוארק ליברטי (EWR) 7122נמל התעופה מינכן פרנץ יוזף שטראוס (MUC) 6023נמל התעופה איסטנבול (IST) 5924נמל התעופה לאונרדו דה וינצ'י-פיומיצ'ינו (FCO) 4925נמל התעופה מנצ'סטר (MAN) 4926נמל התעופה שרלרואה-בריסל דרום (CRL) 4827נמל התעופה שארל דה גול (CDG) 4528נמל התעופה ולנסיה (VLC) 4529נמל התעופה פלמה דה מיורקה (PMI) 4430נמל התעופה הבין-לאומי וינה-שווכאט (VIE) 4431נמל התעופה הבין-לאומי אוריו אל סריו (BGY) 4432נמל התעופה מרסיי-פרובאנס (MRS) 4133נמל התעופה אליקנטה-אלש מיגל ארננדס (ALC) 4034נמל התעופה של סביליה (SVQ) 3835נמל התעופה מאלגה (AGP) 3836נמל התעופה בריסטול (BRS) 3637נמל התעופה הבין-לאומי ברלין ברנדנבורג (BER) 3538נמל התעופה לאז'ס האיים האזוריים (TER) 3439נמל התעופה קופנהגן קסטרופ (CPH) 3340נמל התעופה בילבאו (BIO) 3241נמל התעופה קלן/בון (CGN) 3242נמל התעופה בורדו-מריניאק (BOD) 3143נמל התעופה איינדהובן (EIN) 3144נמל התעופה הבין-לאומי דיסלדורף (DUS) 30
בנמל התעופה פורטו פועלות חברות רבות. בטבלה נכללו חברות תעופה הטסות לפחות לארבעה יעדים שונים.
 חברות תעופה עיקריות, המבצעות טיסות לארבעה יעדים לפחותמס'שם חברת התעופה והלאום המקורי שלהמספר יעדי טיסה1ריינאייר-RYANAIR 742איזיג'ט-EASYJET 273טאפ אייר פורטוגל TAP 134יורווינגס-Eurowings 55וולוטאה-Volotea 46קבוצת TUI 47וולינג איירליינס-Vuelling 48טרנסאוויה-TRANSAVIA 4

 הצטיינות, תאונות ותקריות 
 הצטיינות 
בשנת 2014 נבחר נמל התעופה פורטו כנמל התעופה המצטיין באירופה בקטגוריה שלו, ולנמל התעופה החמישי בטיבו במשאל כלל עולמי. באוגוסט 2024 פורסם, כי נמל פורטו דורג כנמל תעופה שני בטיבו באירופה, אחרי נמל התעופה של איסטנבול.

 תאונות 
לא אירעו תאונות אוויריות קטלניות בנמל התעופה פורטו, או בקרבתו המיידית.

 תקריות 
מסלול טיסה בשדרוג: בתאריך 14 במאי 1997 הגיע לנמל התעופה פורטו מטוס סאאב 340 Saab שהמריא ממדריד, ועליו 37 נוסעים ואנשי צוות. חלק ממסלול הטיסה היה בשדרוג ונקודת תחילת הנחיתה הוזזה בכמה מאות מטרים. צוות המטוס לא קרא את ההודעה אודות הזזת נקודת הנחיתה, ופקח הטיסה בפורטו שהבחין במתרחש, לא וידא שהצוות שמע את הודעתו על הזזת מקום תחילת הנחיתה. המטוס נחת באזור השיפוצים והתנגש במחסומים, וכן הנסע שלו נפגע והתנתק. לא היו נפגעים באירוע.

כמעט תאונה בנחיתה: ב-26 ביוני 2023 הגיע מנמל התעופה אל פראט בברצלונה מטוס נוסעים בואינג 737-800, בתפעול חברת ריינאייר. בבואו לנחות, הבחין קברניט הבואינג במטוס נוסעים, שהיה באותה העת על מסלול הטיסה עקב טעות של מגדל הפיקוח. הנחיתה ננטשה מיידית בתגובה מהירה מאוד של הצוות במטוס, ותאונה חמורה ביותר נמנעה.

 תחבורה אל הנמל וממנו 
כבישים: האוטוסטרדות המקיפות את נמל התעופה הן A4, A28, A41 ו-A3. בנוסף לכבישים המהירים, קיימת באזור הנמל רשת צפופה של כבישים משניים.

אוטובוסים: שתי חברות מפעילות שירות אוטובוס אל נמל התעופה וממנו. האוטובוסים נוסעים בתדירות של כ-20 דקות. בנוסף, קיים גם שירות שאטל, שהשימוש בו יקר מעט יותר מנסיעה באוטובוס.

רכבת תחתית: לנמל התעופה מגיע קו E של המטרו של פורטו (הקו ). הקו מגיע למרכז העיר, וניתן גם להחליף קווים ליעדים אחרים בפורטו ובסביבתה הקרובה.

תעופה: נמל התעופה הבין-לאומי הקרוב ביותר לנמל התעופה פורטו, היכול לשמש לו כאלטרנטיבה הוא נמל התעופה ויגו (Vigo–Peinador Airport) בספרד, במרחק של כ-140 ק"מ בכיוון צפון.

 גלריה 

 קישורים חיצוניים 




 הערות שוליים 

פורטו
קטגוריה:פורטוגל: תעופה